L'alta participació consolida el llançament de pilotes en les cucanyes
16 d’agost 2019

![Imagen 1](/media/t2kn4gqu/83_maq_img_0849.jpg)![Imagen 2](/media/hmpp0nnz/83_maq_img_0868.jpg)

La tradicional festa de les cucanyes del Port de Sagunt s'ha celebrat este dijous, 15 d'agost, amb una alta acceptació i participació. Centenars de persones es van congregar en la dàrsena pesquera per a gaudir i divertir-se amb les activitats programades. En total, la delegació de Festes ha repartit 3.000 euros distribuïts en vint-i-set premis que oscil·laven entre 50 i 275 euros. En esta edició, s'han mantingut les tres activitats: una prova esportiva, com és la travessia nadant al port; l'agafada de la bandera en el pal greixat i una prova que consistia a atrapar pilotes de goma en l'aigua. Des del departament de Festes, es recorda als premiats que tenen de termini fins al pròxim 20 d'agost per a presentar un número de compte corrent en el qual ingressar-los l'import dels premis, tal com se'ls va informar per escrit allí mateix.

​​

![](/media/agfjyn2a/83_c_img_1023.jpg)  
  

En primer lloc, es va disputar la Travessia Nadant amb una prova de 1.500 metres per a nadadors més experimentats i una altra de 400 metres, més senzilla i popular. Entre les dos proves hi van participar al voltant de 750 nadadors. Les dos travessies han sigut organitzades per la delegació d'Esports i el Club Natación Acuático Morvedre, que ha destinat 1.179 € de les inscripcions per a l'Associació de Pares de Xiquets amb Càncer de la Comunitat Valenciana. 

  

![](/media/katbaia1/83_c_img_0832.jpg)  

En la prova d'agafar la bandera es van repartir 600 € repartits en 3 premis. El primer premi, per a la primera persona que aconseguira fer-se amb la bandera va ser de 275 €. Per a la segona i la tercera, 200 € i 125 €, respectivament. D'altra banda, es van repartir 2.400 € en el llançament de 200 pilotes de goma: 4 premiades amb 200 €; altres 4 amb 150 €, 4 més amb 100 € i 12 pilotes amb 50 €. 

  

![](/media/3cvjy4eq/83_c_img_0858.jpg)  

L'alcalde de Sagunt, Darío Moreno, ha ressaltat l'afluència de gent i l'ambient festiu i ha afegit que també servix per a **“acostar les infraestructures a la ciutadania, que la gent veja que el port marítim és part de la ciutat i que pot vindre i gaudir-lo. En eixa línia nosaltres durem a terme un altre tipus d'actuacions per a continuar acostant el port, però precisament hui és un dia que posa en relleu l'important que és el port marítim per a la ciutat i l'important que és que sentim que és de tots i de totes”.** 

![](/media/hsrljcon/83_c_img_0897.jpg)  
  

Per la seua banda, la delegada de Festes, Asun Moll, ha mostrat la seua satisfacció per la participació i ha destacat que enguany han utilitzat un pal greixat nou: **“Estic molt satisfeta perquè hi ha molta gent i ha eixit tot molt bé, gràcies també a tots els que han col·laborat com el Club Natació Aquàtic Morvedre, l'Autoritat Portuària, Protecció Civil i voluntaris”.**  

  

![](/media/s4uf55jv/83_c_img_0904.jpg)  
  

La delegació de Festes va posar a la disposició de la ciutadania, des de les 8.30 hores, autobusos gratuïts que van traslladat els assistents des de l'entrada nord del moll fins a la dàrsena pesquera on es van desenvolupar totes les activitats. El servici d'autobusos es va mantindre fins que ha va finalitzar la programació.​

   

![](/media/qgvlq2hr/83_c_img_0960.jpg)  
  
![](/media/fympljth/83_c_img_1002.jpg)  
  
![](/media/v1zb4u3w/83_c_img_0822.jpg)  
  
  
  
  
  
  

​

*   [](http://www.facebook.com/sharer.php?u=https://aytosagunto.es/va/actualitat/l-alta-participacio-consolida-el-llancament-de-pilotes-en-les-cucanyes/ "Facebook")
*   [](http://twitter.com/share?url=https://aytosagunto.es/va/actualitat/l-alta-participacio-consolida-el-llancament-de-pilotes-en-les-cucanyes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alta-participacio-consolida-el-llancament-de-pilotes-en-les-cucanyes/ "Linked In")
*   [](mailto:?body=https://aytosagunto.es/va/actualitat/l-alta-participacio-consolida-el-llancament-de-pilotes-en-les-cucanyes/)